Diari Oficial de la Generalitat Valenciana


Sumari del DOGV 4493, del 06-05-2003 (2003/5019)

RESOLUCIÓ de 25 d'abril de 2003, del director general de Justícia, per la qual s'aprova el Pla d'Acció Social per a l'any 2003 de la Generalitat Valenciana, per al personal de l'administració de Justícia comprés en el Reial Decret 1.950/1996, de 23 d'agost.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4493

Data del DOGV
:   06-05-2003

Secció del DOGV
:   II. AUTORITATS I PERSONAL - E) ALTRES ASSUMPTES

Número del document
:   2003/5019


Data del document
:   25-04-2003

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * personal de l'administració de justícia
    * suport econòmic
    * ajuda social
    * programa d'actuació
    * metge

RESOLUCIÓ de 25 d'abril de 2003, del director general de Justícia, per la qual s'aprova el Pla d'Acció Social per a l'any 2003 de la Generalitat Valenciana, per al personal de l'administració de Justícia comprés en el Reial Decret 1.950/1996, de 23 d'agost. [2003/X5019]
  
En execució de l'acord aconseguit en la sessió de la Mesa Sectorial de Justícia, de data 25 de juliol de 2002, i com que ha sigut objecte de negociació amb les centrals sindicals presents en la citada Mesa, s'han establit els criteris, programes i continguts relatius a l'acció social d'enguany, per al personal al servici de l'administració de Justícia dels Cossos de metges forenses, oficials, auxiliars, agents i secretaris de pau a extingir, de l'administració de Justícia.
  
L'article 11 del Decret 91/1999, de 30 de juliol, del Govern Valencià, pel qual s'aprova el Reglament Orgànic i Funcional de la Conselleria de Justícia i Administracions Públiques, atribuïx al director general de Justícia les competències que corresponen a la Generalitat Valenciana en l'àmbit de l'administració de Justícia, per tant, resolc:
  
Primer. Aprovar el Pla d'Acció Social de la Generalitat Valenciana per a l'any 2003, dirigit al personal dels cossos de metges forenses, oficials, auxiliars, agents i secretaris de pau a extingir, de l'administració de Justícia, destinats a la Comunitat Valenciana. El Pla s'integra pels següents programes:
  
- Programa d'Ajuda per a Fills:
  
- Subprograma A
  
- Subprograma B
  
- Programa d'Ajuda per a Minusvàlids.
  
- Programa d'Ajuda per a Estudis de Funcionaris.
  
Segon. L'import de les ajudes d'acció social en el present any serà de 462.555 euros, els quals s'abonaran a càrrec de l'aplicació pressupostària 29.07.52.3243.781.01.97, dels pressuposts de la Generalitat Valenciana per a este exercici.
  
Tercer. Les bases del Programa d'Acció Social per a l'any 2003 es publicaran en el Diari Oficial de la Generalitat Valenciana i es donarà compte de la seua publicació al Tribunal Superior de Justícia de la Comunitat València, a les audiències provincials de Castelló i Alacant, a tots els deganats, als instituts de Medicina Legal de Castelló, València i Alacant i a les seus de la Direcció General de Justícia de Castelló, València i Alacant.
  
Contra la present resolució, que posa fi a la via administrativa, podrà interposar-se recurs contenciós administratiu davant els jutjats contenciosos administratius de la ciutat de València en un termini de dos mesos, comptadors des de l'endemà de la seua notificació o publicació, conforme el que disposen els articles 8.2, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici de la interposició del recurs potestatiu de reposició, davant d'esta Direcció General de Justícia, d'acord amb els articles 116 i 117 de la Llei 4/1999, de 13 de gener.
  
València, 25 d'abril de 2003.- El director general de Justícia: Eloy Velasco Núñez.
  
Pla d'acció social per a funcionaris de l'administració
  
de justícia a la Comunitat Autònoma Valenciana,
  
per a l'any 2003
  
U. Contingut
  
El Pla d'Acció Social per al personal funcionari dels Cossos de Metges Forenses, Oficials, Auxiliars, Agents i secretaris de Paz a extingir, de l'administració de Justícia a la Comunitat Valenciana per a l'any 2003, es compon dels programes següents:
  
a) Programa d'Ajuda per a Fills.
  
- Subprograma A
  
- Subprograma B
  
b) Programa d'Ajuda per a Minusvàlids.
  
c) Programa d'Ajuda a Estudis per a Funcionaris.
  
Dos. Dotació econòmica
  
L'assignació pressupostària per a l'Acció Social, per a l'any 2003, és de 462.555 euros.
  
Els programes seran finançats amb les següents quanties:
  
Programa d'Ajuda per a Fills:
  
- subprograma A: 240.404 euros
  
- subprograma B: 156.202 euros
  
Programa d'Ajuda per a Minusvàlids: 15.910 euros
  
Programa d'Ajuda a Estudis per a Funcionaris: 50.039 euros
  
Tres. Programa Ajuda per Fills
  
Podran sol·licitar l'ajuda d'este Programa els funcionaris que, reunint els requisits establits en el punt sis del present Pla, tinguen al seu càrrec fills que no hagen complit l'edat de 18 anys al dia de publicació de la convocatòria en el Diari Oficial de la Generalitat Valenciana.
  
Quan el fill tinga una edat compresa entre 16 i 17 anys, en la citada data de publicació de la convocatòria, únicament podrà sol·licitar-se l'ajuda si es troba en alguna de les situacions següents:
  
1. Estar estudiant en centre oficial o homologat i no percebre ingressos propis per cap concepte.
  
2. Trobar-se inscrit en el SERVEF com a demandant d'ocupació.
  
Esta ajuda és incompatible amb l'Ajuda per a Minusvàlids, quan ambdues se sol·liciten pel mateix fill.
  
En el cas que el pares i la mare del fill, per al qual se sol·licita l'ajuda, siguen funcionaris de l'administració de Justícia, només un d'ells podrà sol·licitar la prestació d'esta Ajuda, i serà d'aplicació el que establix la base vuitena 1.9.
  
Subprograma A:
  
Els adjudicataris de l'ajuda d'este subprograma, percebran la prestació següent:
  
- Família nombrosa: 450 euros
  
- Dos fills: 360 euros
  
- Un fill: 240 euros
  
Els adjudicataris amb més de 2 fills, que no constituïsquen família nombrosa, percebran 360 euros.
  
Subprograma B:
  
Els sol·licitants admesos en este Programa d'Ajuda a Fills, que no obtinguen l'ajuda establida en el subprograma A, percebran una ajuda lineal resultant de dividir el total del nombre de fills per la quantitat de 156.202 euros.
  
Les quantitats resultants per sol·licitant no podran excedir de les indicades en el subprograma A.
  
En el cas de no esgotar-se l'assignació pressupostària del subprograma B, la Comissió Tècnica d'Acció Social determinarà la forma de distribució entre aquells que tinguen mes de tres fills.
  
Quatre. Programa d'Ajuda per a Minusvàlids
  
Podran sol·licitar l'ajuda d'este Programa els funcionaris que, reunint els requisits especificats en el punt sis del present Pla, tinguen al seu càrrec fills, cònjuge o parella, germans, pares o sogres, amb una minusvalidesa física o psíquica igual o superior al 33%, sense límit d'edat i que convisquen amb el sol·licitant.
  
S'entendrà que el minusvàlid, pel qual es sol·licita esta ajuda, està a càrrec del sol·licitant, quan convisca amb este i aquell no perceba ingressos superiors a 4.300 euros.
  
Esta ajuda és incompatible amb l'Ajuda per a Fills, per al fill minusvàlid.
  
Únicament es concedirà una ajuda per funcionari sol·licitant, encara que este tinga al seu càrrec més d'un minusvàlid.
  
En el cas que hi haja dos o més funcionaris de l'administració de Justícia amb dret a sol·licitar esta Ajuda per un mateix minusvàlid, només un d'ells podrà sol·licitar la prestació d'este Programa, sent d'aplicació el que establix la base vuitena 2.6.
  
El pressupost destinat a este Programa es distribuirà entre tots els sol·licitants amb dret a ell, i percebrà, cada u d'ells, una prestació màxima de 900 euros.
  
Cinc. Programa d'Ajuda a Estudis per a Funcionaris
  
1. Podran sol·licitar l'ajuda d'este Programa els funcionaris que, reunint els requisits especificats en el punt sis del present Pla, hagen realitzat estudis a centres oficials d'ensenyança o reconeguts pel Ministeri d'Educació i Cultura, o cursos homologats en virtut d'orde o decret ministerial o autonòmic, durant el curs 2002-2003, i hagen aprovat els mateixos o, si més no, una assignatura, o obtingut el certificat d'aprofitament en aquells cursos no susceptibles de ser aprovats o suspesos, sempre que els estudis estiguen relacionats amb l'administració de Justícia i amb la promoció administrativa dels funcionaris de l'administració de Justícia, de conformitat amb el que disposen els reglaments orgànics corresponents.
  
Així mateix, els funcionaris que, reunint els requisits especificats en el punt sis del present Pla, hagen cursat estudis a centres oficials d'ensenyança o reconeguts pel Ministeri d'Educació i Cultura, o cursos homologats en virtut de decret ministerial o autonòmic, la duració dels quals no es corresponga amb el curs acadèmic ordinari, i que no hagen conclòs en la data de fi de termini de presentació de sol·licituds d'este Programa, podran sol·licitar l'ajuda d'este Programa en el pla de l'any immediatament posterior.
  
No podran sol·licitar esta Ajuda aquells funcionaris que hagen realitzat estudis o cursos els imports dels quals no sumen en la seua totalitat 30 euros.
  
Dins d'esta ajuda no està inclòs el cost de publicacions o materials necessaris per als estudis.
  
El pressupost destinat a este Programa es distribuirà entre tots els sol·licitants amb dret a ell, i cada un d'ells percebrà una prestació no inferior a 30 euros ni superior a 270 euros, destinada a subvencionar els pagaments efectuats i acreditats per a cursos o estudis del sol·licitant.
  
En el cas que la dotació pressupostària siga insuficient per a atendre totes les sol·licituds, conforme a les quanties dalt indicades, la dita dotació es distribuirà entre tots els adjudicataris d'esta ajuda, amb la consegüent disminució proporcional.
  
En el cas que no estiga esgotada l'assignació pressupostària d'este Programa, acreixerà la quantia de l'ajuda, mitjançant un prorrateig, entre tots els adjudicataris que hagueren acreditat despeses superiors a 270 euros.
  
2. Amb anterioritat a la publicació dels llistats provisionals de l'Ajuda a Estudis per a Funcionaris, es reunirà, si és procedent, la Comissió Tècnica d'Acció Social, a fi d'estudiar les peticions d'este Programa que incloguen estudis que oferisquen dubtes respecte a la seua relació amb l'administració de Justícia i amb la promoció administrativa del funcionari.
  
Sis. Requisits dels sol·licitants
  
Els funcionaris dels cossos de Metges Forenses, Oficials, Auxiliars, Agents i secretaris de Pau a extingir, de l'administració de Justícia, que aspiren a ser beneficiaris d'algun dels programes del Pla d'Acció Social, hauran de reunir els requisits següents:
  
- Tindre la condició de funcionari, titular o interí, el dia 2 de gener de 2003.
  
- Trobar-se en situació de servici actiu i destinat en els òrgans judicials, fiscalies o instituts de Medicina Legal de la Comunitat Valenciana, en la data de publicació de la convocatòria en el Diari Oficial de la Generalitat Valenciana. Les funcionàries en situació d'excedència, per atenció a fills, es consideraran en servici actiu per a l'Ajuda a Fills i l'Ajuda a Minusvàlids.
  
- Reunir els requisits exigits per a sol·licitar l'ajuda de cada programa.
  
- No sol·licitar durant l'any 2003 Ajudes d'Acció Social, fora de l'àmbit de la Comunitat Valenciana.
  
- No haver incorregut en falsedat en algunes de les dades manifestades al sol·licitar l'ajuda d'Acció Social del Pla de la Generalitat Valenciana de l'any 2002.
  
Set. Sol·licituds
  
El personal que, reunint els requisits exigits, desitge ser beneficiari d'alguna ajuda, haurà de sol·licitar-la d'acord amb les prescripcions següents:
  
1. Les Ajudes per Fills, així com l'Ajuda per a Minusvàlids, hauran de sol·licitar-se en el termini de 15 dies naturals, a partir del dia següent de la publicació d'estes bases en el Diari Oficial de la Generalitat Valenciana, mitjançant una única instància, ajustada al model I que s'acompanya com a annex i la persona sol·licitant haurà d'omplir, íntegrament, totes les caselles.
  
2. Les ajudes a Estudis per a Funcionaris hauran de sol·licitar-se des del dia 1 d'octubre de 2003 fins al dia 15 d'octubre de 2003, estos dos inclusivament, mitjançant instància ajustada al model II que s'acompanya com annex, i la persona sol·licitant haurà d'omplir, íntegrament, totes les caselles.
  
3. Les sol·licituds es presentaran en les seus de la Direcció General de Justícia a:
  
València: carrer Historiador Chabás, núm. 2
  
Alacant: avinguda Maisonave, núm. 9-5é D
  
Castelló de la Plana: plaça Borrull, s/n
  
També es podran presentar en qualsevol oficina PROP de la Comunitat Valenciana.
  
Podran així mateix trametre's per correu o presentar-se en qualsevol dels llocs previstos en l'article 38.4 de la Llei 30/92, de 26 de novembre, de Règim Jurídic de les Administracions Publiques i del Procediment Administratiu Comú.
  
Les que es presenten a través de les oficines de correus hauran de ser certificades i, per a la seua admissió, haurà de figurar en la instància mateixa el segell de certificat de l'oficina de correus.
  
4. No s'admetrà cap sol·licitud que no es presente en el termini, en la forma i ajustada el model que s'establix en la convocatòria.
  
A efectes de termini, es tindrà en compte la data del registre d'entrada o del certificat de l'oficina de correus que figure en la instància.
  
5. La informació es facilitarà a través dels telèfons de València 963 98 68 66 i 963 98 68 60.
  
Vuit. Documentació
  
Les sol·licituds hauran d'anar acompanyades de la documentació següent:
  
1. Programa d'Ajuda per a Fills
  
1.1. Fotocòpia compulsada del Llibre de Família complet, per a justificar el matrimoni o l'existència dels fills que s'al·leguen per a configurar el barem.
  
1.2. Certificat de convivència o del padró municipal expedit l'any 2003, per a justificar que els subjectes assimilats conviuen amb el sol·licitant.
  
1.3. Fotocòpia compulsada completa de la Declaració de l'Impost sobre la Renda de les Persones Físiques del peticionari, i del seu cònjuge o parella de fet, de l'any 2001, llevat que ja l'hagueren aportada al presentar la seua sol·licitud d'esta ajuda, corresponent al Pla d'Acció Social de 2002. En este últim cas, al complimentar la instància hauran d'indicar en la casella corresponent que van aportar la Declaració de l'IRPF de l'any 2001, i s'especificarà si es tractava de declaració individual o conjunta.
  
Els sol·licitants casats, o parelles de fet, llevat dels qui hagen presentat declaració conjunta, aportaran necessàriament la fotocòpia compulsada completa de la Declaració de la Renda del seu cònjuge o parella, encara que en la data de presentació de la declaració no es trobaren casats o no haguera començat la unió de fet, llevat que l'hagueren aportada al presentar la seua sol·licitud d'esta ajuda, corresponent al Pla d'Acció Social de 2002.
  
En este últim cas, al complimentar la instància hauran d'indicar en la casella corresponent que van aportar la Declaració de l'IRPF de l'any 2001, i s'especificarà si es tractava de declaració individual o conjunta.
  
1.4. En el cas que el sol·licitant, el seu cònjuge o parella amb qui conviu, estiguen exempts de l'obligació de presentar la declaració de l'IRPF, haurà d'aportar-se degudament complimentada l'autorització i ajustada al model que s'acompanya com annex, a la Direcció General de Justícia, per a obtindre les dades necessàries per a determinar la renda, a efectes de la present ajuda, a través de l'Agència Estatal d'Administració Tributària, en la mesura en què a la data de publicació del Pla d'Acció Social siga viable l'intercanvi d'informació per mitjans telemàtics entre ambdues administracions, i sense perjudici del dret que assistix en tot cas a la Direcció General de Justícia per a sol·licitar als interessats l'ampliació, aclariment o subministrament de qualsevol dada o document precís per a verificar l'estricte compliment del que disposa este Pla.
  
1.5. Els sol·licitants que no presenten amb la instància de sol·licitud d'ajuda per fills, o que no van presentar amb la instància de sol·licitud del Pla Acció Social de 2002, el document ressenyat en el punt 1.3, seran automàticament inclosos en el subprograma B.
  
1.6. Els sol·licitants que no presenten amb la instància de sol·licitud d'ajuda per fills, el document ressenyat en el punt 1.4, seran automàticament inclosos en el subprograma B.
  
1.7. Fotocòpia compulsada del carnet de família nombrosa.
  
1.8. Quan el fill pel qual se sol·licita l'ajuda tinga una edat compresa entre 16 i 17 anys, en la data de publicació de la convocatòria en el Diari Oficial de la Generalitat València, s'aportarà, segons la seua situació, la següent documentació:
  
Si està estudiant en centre oficial o homologat, fotocòpia compulsada del document de pagament de l'import de la matrícula, o certificat del centre oficial o homologat, en què es faça constar que el fill pel qual sol·licita l'ajuda està cursant estudis en el mateix.
  
Si està estudiant en centre privat o no està realitzant estudis, fotocòpia compulsada del document acreditatiu de trobar-se inscrit en el SERVEF com a demandant d'ocupació.
  
I, en ambdós casos, declaració jurada del funcionari sol·licitant, de que el fill pel qual se sol·licita l'ajuda, té una edat compresa entre 16 i 17 anys i no percep ingressos propis per cap concepte.
  
1.9. Quan estos dos pares del fill, pel qual se sol·licita l'ajuda, siguen funcionaris de l'administració de Justícia, es distingirà:
  
a) Quan un dels pares preste els seus servicis com a funcionari de l'administració de Justícia fora de l'àmbit de la Comunitat Valenciana o pertanga a un cos no transferit, el sol·licitant presentarà declaració jurada d'aquell de no haver sol·licitat este ajuda en el present any.
  
b) Quan el pare i la mare, destinats a la Comunitat Valenciana, no estiguen units per vincle matrimonial o situació de fet assimilada, el sol·licitant aportarà declaració jurada de l'altre, sobre que no ha sol·licitat esta Ajuda.
  
La documentació indicada haurà d'aportar-se, necessàriament, dins del termini assenyalat per a presentar la sol·licitud, establida en la base setena 1.
  
2. Programa d'Ajuda per a Minusvàlids
  
2.1. Fotocòpia compulsada del Llibre de Família complet o d'altres documents expedits pel Registre Civil, que acredite el parentiu del sol·licitant amb el minusvàlid, pel qual se sol·licita l'ajuda.
  
Quan el minusvàlid pel qual es sol·licita l'ajuda siga sogre/a del sol·licitant, haurà de presentar-se fotocòpia compulsada del Llibre de Família complet o d'altres documents expedits pel Registre Civil, que acredite que el minusvàlid és pare o mare del cònjuge del sol·licitant.
  
2.2. Certificat de condició de minusvàlid expedit pel Centre de Diagnòstic i Orientació de la Direcció General de Servicis Socials o organisme semblant d'una altra administració, en què es reflectisca una minusvalidesa física o psíquica igual o superior al 33%.
  
2.3. Certificat de convivència o del padró municipal expedit l'any 2003, que justifique que el minusvàlid pel qual es sol·licita l'ajuda conviu amb el sol·licitant.
  
2.4. Autorització, ajustada al model que s'acompanya com a annex, degudament complimentada, de la persona amb minusvalidesa per la qual se sol·licita l'ajuda, a la Direcció General de Justícia, per a obtindre les dades necessàries, a efectes de la present ajuda, a través de l'Agència Estatal d'Administratición Tributària, en la mesura que a la data de publicació de la convocatòria siga viable l'intercanvi d'informació per mitjans telemàtics entre ambdues administracions i a fi de determinar que aquell no percep ingressos superiors a 4.300 euros, inclosos els procedents de subsidis o pensions.
  
S'estarà exempt de presentar esta autorització, quan la persona amb minusvalidesa, per la qual se sol·licita esta ajuda, no haja complit l'edat de 18 anys al dia de publicació de la convocatòria en el Diari Oficial de la Generalitat Valenciana.
  
2.5. Declaració jurada del peticionari que el minusvàlid al seu càrrec, pel que sol·licita esta ajuda, no ha percebut durant l'any 2001 ingressos superiors a la quantitat de 4.300 euros, inclosos els procedents de les pensions o subsidis que poguera tindre reconeguts.
  
2.6. Quan hi haja dos o més funcionaris de l'administració de Justícia amb dret a sol·licitar esta ajuda per un mateix minusvàlid, i un d'ells preste els seus servicis com a funcionari de l'administració de Justícia fora de l'àmbit de la Comunitat Valenciana o pertanga a un cos no transferit, el sol·licitant haurà de presentar declaració jurada de no haver sol·licitat esta ajuda en el present any.
  
La documentació indicada haurà d'aportar-se, necessàriament, dins del termini assenyalat per a presentar la sol·licitud, establida en la base setena 1.
  
3. Programa d'Ajuda a Estudis per a Funcionaris
  
Dins del termini comprés entre els dies 1 al 15 d'octubre de 2003, estos dos inclosos, els funcionaris que sol·liciten esta ajuda hauran de presentar, juntament amb el model II que s'acompanya com a annex, la documentació següent:
  
3.1. Fotocòpia compulsada del document de pagament de l'import de la matricula, o certificat del centre on s'hagen cursat els estudis, en què es faça constar l'import del curs i la quantitat efectivament abonada pel peticionari.
  
3.2. Document o certificat del centre on s'hagen cursat els estudis, acreditativa d'haver aprovat els exàmens, cursos o estudis per als quals se sol·licita l'ajuda, o almenys una assignatura dels mateixos.
  
Quan es tracte de cursos no susceptibles de ser aprovats o suspesos, s'aportarà diploma o certificat d'aprofitament.
  
No serà admetrà cap document o certificat que manque de segell oficial, o de la signatura reconeguda del Centre en què s'han cursat els estudis, perquè se sol·licita esta ajuda.
  
La documentació indicada haurà d'aportar-se, necessàriament, dins del termini assenyalat per a presentar la sol·licitud, establida en la base setena 2.
  
Nou. Els requisits i les condicions personals i familiars exigides per a sol·licitar l'ajuda, i aquells altres casos en què expressament es determine, figuren, en tot cas, el dia de publicació de la convocatòria, en el Diari Oficial de la Generalitat Valenciana (nombre de fills, edat dels mateixos, etc.).
  
Deu. Barem
  
Les instàncies seran baremades d'acord amb els punts resultants de l'aplicació de la fórmula següent:
  
33.258.692 R (M+N)
  
??????????- ?????- = X
  
SNRIR de la Unitat Familiar
  
\*M és el nombre de membres de la unitat familiar i comprén: el peticionari, el seu cònjuge o parella amb qui conviu, i els fills del peticionari menors de 18 anys, en la data de publicació de la convocatòria en el Diari Oficial de la Generalitat Valenciana.
  
\*N és el nombre de subjectes assimilats dividit per dos. Són subjectes assimilats aquelles persones que, sense pertànyer a la unitat familiar, reunisquen els següents requisits:
  
Figurar en la Declaració de la Renda de l'any 2001 com a ?persones que donen dret a practicar deduccions en la quota?.
  
Conviure amb el sol·licitant i acreditant-ho mitjançant un certificat de convivència o del padró municipal expedit l'any 2003.
  
\*El Saldo Net de Rendiments i imputacions de Renda (SNRIR) de la unitat familiar, ve constituït per la següent quantitat:
  
a) Sol·licitant casat o en situació de fet assimilada:
  
- Si han realitzat declaració conjunta, el SNRIR de la dita declaració.
  
- Si han realitzat declaració individual, la suma dels SNRIR d'ambdues declaracions, encara que en el moment de la presentació de les mateixes, inclús si no s'haguera celebrat el matrimoni o no haguera començat la situació de fet assimilada.
  
b) Sol·licitant fadrí, separat, divorciat o viudo:
  
El SNRIR corresponent a la seua declaració.
  
En el cas que el sol·licitant, el seu cònjuge o parella amb qui conviu, estiguen exempts de l'obligació de presentar la declaració de l'IRPF, la renda computable serà la suma dels ingressos íntegres obtinguts, minorats en una quantia de 3.610 euros. En qualsevol cas, el resultat de la diferència entre els ingressos íntegres i la minoració corresponent no podrà ser negatiu.
  
L'aplicació de la fórmula en aquells supòsits, en què s'estiga exempt de l'obligació de declarar, es portarà a terme utilitzant com a dividend la quantitat obtinguda com a conseqüència de l'aplicació del que disposa el paràgraf anterior, de conformitat amb les dades facilitades des de l'Agència Estatal d'Administració Tributària a esta Direcció General de Justícia.
  
Quan el SNRIR del sol·licitant siga inferior a les següents quantitats:
  
- Agent: 6.310 euros
  
- Auxiliar: 8.115 euros
  
- Oficial: 10.540 euros
  
- Metges forenses: 15.630 euros
  
- Secretaris de Pau a extingir: 10.640 euros
  
a) Si les retribucions del sol·licitant no es referixen a tot l'exercici anual, per haver possessionat del seu càrrec al llarg de l'any, se li aplicarà automàticament la quantitat mínima expressada que li corresponga, segons el cos a què pertanga.
  
b) Si les retribucions del sol·licitant es referixen a tot l'exercici anual, haurà d'acreditar-ho al presentar la seua sol·licitud, i se li aplicarà automàticament, si no ho fera, la quantitat mínima expressada que li corresponga, segons el cos a què pertanga.
  
Onze. Tramitació de les sol·licituds
  
Finalitzats els terminis de presentació d'instàncies es procedirà, per la Direcció General de Justícia, a realitzar els tràmits següents:
  
1. Es desestimaran d'ofici les sol·licituds presentades fora de termini o no ajustades a model.
  
2. Una vegada transcorregut el termini de presentació de sol·licituds dels Programes d'Ajuda a Fills i d'Ajuda a Minusvàlids, es comprovaran les instàncies admeses, es confeccionaran les llistes provisionals dels referits programes, es lliurarà còpia de les mateixes als sindicats integrants de la Mesa Sectorial de Justícia, i es publicaran als taulers d'anuncis del Tribunal Superior de Justícia de la Comunitat Valenciana, Audiència Provincial d'Alacant, Castelló i València, i dels instituts de Medicina Legal d'Alacant, Castelló i València, així com de la Direcció General de Justícia de la Generalitat Valenciana a Alacant, Castelló i València.
  
Els peticionaris disposaran d'un termini de deu dies naturals, a partir de la dita publicació, per a fer les reclamacions que estimen oportunes i completar la documentació no presentada, sempre que no s'exigisca la seua presentació amb la instància de sol·licitud.
  
3. Resoltes les reclamacions formulades, les relacions provisionals dels programes d'Ajuda a Fills i d'Ajuda a Minusvàlids s'elevaran a definitives amb les modificacions pertinents i es publicaran en els mateixos llocs en què van ser publicades les llistes provisionals.
  
4. Una vegada conclòs el termini de presentació de sol·licituds del Programa Ajuda Estudis Funcionaris (1 a 15 d'octubre del 2003), a través del model II, es confeccionaran les llistes provisionals. Seguidament s'entregarà còpia
  
de les mateixes als sindicats integrants de la Mesa Sectorial de Justícia, i es publicaran en els taulers d'anuncis del Tribunal Superior de Justícia de la Comunitat Valenciana, Audiència Provincial d'Alacant, Castelló i València, dels Instituts de Medicina Legal d'Alacant, Castelló i València, així com de la Direcció General de Justícia de la Generalitat Valenciana a Alacant, Castelló i València.
  
Els peticionaris disposaran d'un termini de deu dies naturals, a partir de la dita publicació, per a fer les reclamacions que estimen oportunes i completar la documentació no presentada, sempre que no s'exigisca la seua presentació amb la instància de sol·licitud.
  
5. Resoltes les reclamacions formulades, les relacions provisionals del Programa Ajuda Estudis Funcionaris s'elevaran a definitives amb les modificacions pertinents i es publicaran en els mateixos llocs en què van ser publicades les llistes provisionals.